එහෙත් ගම්පෙරළිය නවකතාව ලියූ මාර්ටින් වික්‍රමසිංහයන් අහස උසට ඔසවා තිබූ විචාර ගැන පළ කළ අදහස් අවුස්සනසුලුය. ඔහුගේ සිත් තරයේ ඇදගෙන ඇත්තේ පරගොඩ වන්දනා ගමනය. මෝල්ටඩ් මිල්ක් පියල්ගෙන් ලැබුණු තෑග්ගක් බව ඇසූ රෝගාතුර නන්දා ඒ කිරි කෝප්පය වීසි කරයි. ඒ පිළිබඳව කතුවරයාගේ අදහස් මෙසේය. මේ අවස්ථාව චිත්‍රපටයට නැඟෙන්නේ මා කරන මේ වර්ණනාවටත් නන්දාගේ චරිතයටත් නොගැළපෙන හැටියෙනි. මහා හඬක් පිටවන්නේ හුළං පිරුණ රබර් බෝලයක් පිපිරුණු විටය. දිය පිරුණු රබර් බෝලයක් පිපිරුණු විට පිටවන්නේ හදිසියේ වතුර උතුරන විට පිටවන හඬ වැනි විසිරුණු හඬක් යැයි මම සිතමි. එය නන්දා මැඩගන්නට වෑයම් කළ ශෝකය නිසා පිට වුණ සංයත හැඬුම හා හැඟුම හඳුන්වනු පිණිස යෙදුණු රූපකයකි. පුණ්‍යා හීන්දෙණිය ඝාණ්ටාරාවය වැනි හඬින් විලාප නැගීම අනුචිතය. එය ගැමි ජීවිතයටත් නන්දාගේ චරිතයටත් පටහැණි වූවකි.
ඔහුගේ සිත් තරයේ ඇදගෙන ඇත්තේ කුමන ගමනද?
පරගොඩ වන්දනා ගමනය